Diari Oficial de la Generalitat Valenciana


Sumari del DOGV 2580, del 07-09-1995 (1995/836006)

RESOLUCIÓ de 28 de juliol de 1995, de la Direcció General de Coordinació Institucional i Secretariat del Govern de la Conselleria d'Administració Pública, per la qual es disposa la publicació de l'Addenda al conveni subscrit el 7 d'octubre de 1994, entre la Generalitat Valenciana (Conselleria d'Educació i Ciència) i l'Ajuntament de Riba-Roja de Túria, per al reconeixement de la plena validesa acadèmica oficial dels ensenyaments corresponents a la nova ordenació educativa impartits pel Conservatori Professional de Música de l'esmentada localitat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2580

Data del DOGV
:   07-09-1995

Secció del DOGV
:   ALTRES DISPOSICIONS

Número del document
:   1995/836006


Data del document
:   28-07-1995

Organisme emissor
:   Conselleria de Educació i Ciència

Tipus de document
:   Resolució

RESOLUCIó de 28 de juliol de 1995, de la Direcció General de Coordinació Institucional i Secretariat del Govern de la Conselleria d'Administració Pública, per la qual es disposa la publicació de l'Addenda al conveni subscrit el 7 d'octubre de 1994, entre la Generalitat Valenciana (Conselleria d'Educació i Ciència) i l'Ajuntament de Riba-Roja de Túria, per al reconeixement de la plena validesa acadèmica oficial dels ensenyaments corresponents a la nova ordenació educativa impartits pel Conservatori Professional de Música de l'esmentada localitat.   
Subscrita, després de la tramitació prèvia reglamentària, entre la Generalitat Valenciana (Conselleria d'Educació i Ciència) i l'Ajuntament de Riba-Roja de Túria, el dia 28 de juny de 1995, una Addenda al conveni subscrit el 7 d'octubre de 1994 per al reconeixement de la plena validesa acadèmica oficial dels ensenyaments corresponents a la nova ordenació educativa impartits pel Conservatori Professional de Música de l'esmentada localitat, i en compliment del que estableix la clàusula tercera de l'Addenda, cal publicar en el Diari Oficial de la Generalitat Valenciana l'esmentada Addenda, que ha quedat inscrita en el Registre de Convenis amb el número 0616/95, i que figura com a annex d'aquesta resolució.  
València, 28 de juliol de 1995.- La directora general de Coordinacio Institucional i Secretariat del Govern.  
Addenda al conveni subscrit el 7 d'octubre de 1994, entre la Generalitat Valenciana (Conselleria d'Educació i Ciència) i l'Ajuntament de Riba-roja de Túria, per al reconeixement de la plena validesa acadèmica oficial dels ensenyaments corresponents a la nova ordenació educativa impartits pel conservatori professional de música de l'esmentada localitat.  
València, 28 de juny de 1995  
REUNITS  
D'una banda, el Sr. Joan Romero González, conseller d'Educació i Ciència de la Generalitat Valenciana, facultat per a aquest acte mitjançant una acord del Govern valencià de 6 de juny de 1995.  
I de l'altra, l'alcalde-president de l'Ajuntament de Riba-Roja de Túria, Sr. Juan Antonio Toledo Gómez, facultat per a aquest acte per l'acord del Ple de l'esmentat Ajuntament d'11 d'abril de 1995.  
MANIFESTEN  
1. Que el 7 d'octubre de 1994 es va subscriure un conveni entre la Generalitat Valenciana (Conselleria d'Educació i Ciència) i l'Ajuntament de Riba-roja de Túria, per al reconeixement de la plena validesa acadèmica oficial dels ensenyaments de música de grau mitjà i elemental corresponents a la nova ordenació educativa impartits pel Conservatori Professional de Música de titularitat municipal a l'esmentada localitat.  
2. Que l'Ajuntament de Riba-roja de Túria ha sol·licitat autorització per a l'ampliació dels seus ensenyaments amb les següents assignatures de grau mitjà del pla que s'extingeix::  
Contrapunt i Fuga, Composició i Instrumentació i Elements d'Acústica.  
3. Que de l'informe de la Unitat d'Inspecció Educativa es desprén que les titulacions presentades per a impartir els ensenyaments sol·licitats s'ajusten al que s'estableix en la legislació vigent aplicable.  
4. Que, a fi d'homogeneïtzar el sistema d'adscripcions dels conservatoris municipals, és procedent modificar la clàusula primera del conveni per tal de limitar en el grau mitjà els efectes de l'esmentada adscripció.  
Per tot això, en virtut de les competències que atorguen el Reial Decret 2.093/83, de 28 de juliol, sobre traspàs de funcions i serveis de l'administració de l'estat a la Comunitat Valenciana, en matèria d'Educació, i la Llei 7/1985, de 2 d'abril, reguladora de les Bases de Règim Local, la Conselleria d'Educació i Ciència i l'Ajuntament de Riba-Roja de Túria acorden subscriure la següent addenda al conveni signat el 7 d'octubre de 1994, d'acord amb les següents  
CLàUSULES  
Primera  
El Conservatori Professional de Música de Riba-roja de Túria, de titularitat municipal, ampliarà els seus ensenyaments del grau mitjà del pla que s'extingeix a les següents assignatures:  
Contrapunt i Fuga, Composició i Instrumentació i Elements d'Acústica.  
Aquests ensenyaments, per als quals tindrà plenes facultats acadèmiques, hauran d'extingir-se d'acord amb el calendari vigent d'aplicació de la LOGSE.  
Segona  
S'acorda modificar el quart paràgraf de la clàusula primera del Conveni de 7 d'octubre de 1994, que quedarà redactat en els següents termes:  
«A efectes administratius, i exclusivament pel que fa als ensenyaments de grau mitjà, el Conservatori Professional de Riba-roja de Túria queda adscrit al Conservatori Superior de Música Joaquín Rodrigo de València (número de codi 40436143).»  
Tercera  
Aquesta addenda caldrà que s'inscriga en el Registre de Centres Docents de la Comunitat Valenciana i en el Registre de Convenis de la Generalitat Valenciana, a més a més de ser publicada en el Diari Oficial de la Generalitat Valenciana.  
Com a prova de conformitat, i per tal de deixar-ne consignat el contingut, les dues parts signen aquesta addenda el dia i en el lloc indicats anteriorment.  
El conseller d'Educacia i Ciència,  
JOAN ROMERO GONZáLEZ  
L'alcalde-president de l'Ajuntament de Riba-roja de Túria,  
JUAN ANTONIO TOLEDO GóMEZ